नई दिल्ली: राजधानी दिल्ली में सबसे बड़ी रामलीला का आयोजन करने वाली 40 साल पुरानी लव-कुश रामलीला कमेटी के तीसरे दिन शनिवार की लीला में न केवल बॉलीवुड के सितारे, बल्कि राजनीति जगत से जुड़े कई लोगों ने भी अपनी अदाकरी से दर्शकों का मन मोहा। लालकिला मैदान के भव्य स्टेज पर मंचित हो रही रामलीला में तीसरे दिन अहिल्या उद्धार का मनमोहक मंचन किया गया। इसके साथ ही जनकपुर में राम-लक्ष्मण का स्वागत, धनुष भंग, सीता स्वयंवर एवं लक्ष्मण-परशुराम संवाद ने भी दर्शकों को रोमांचित किया।